**pavojingų atliekų tvarkymo sutartis**

Data

**UAB „TOKSIKA“**, toliau vadinama **VYKDYTOJU** ir **ĮMONĖS PAVADINIMAS**, vadinama **UŽSAKOVU**, kartu vadinami **Šalimis**, o atskirai **Šalimi**, sudarė šią Pavojingų atliekų tvarkymo sutartį (toliau- Sutartis) ir susitarė:

1. **SUTARTIES OBJEKTAS:**
	1. Pavojingų atliekų ir kitų atliekų (toliau PA) tvarkymas bendrovėje „Toksika“ JA k. 244670310.
2. VYKDYTOJAS ĮSIPAREIGOJA:
	1. Vadovaujantis Atliekų tvarkymo taisyklėmis, patvirtintomis Lietuvos Respublikos aplinkos ministro 2003-12-30 įsakymu Nr. 722, (Žin., 2003, Nr. 68-2381 ir toliau aktuali redakcija) (toliau - **Atliekų tvarkymo taisyklės**), priimti tvarkymui PA, išvardintas šios Sutarties priede Nr.1, taikant nurodytus priėmimo įkainius. Sutarties priede Nr. 1 neįvardintoms atliekoms Šalių sutarimu gali būti nustatoma sutartinė priėmimo tvarkymui kaina.
	2. Atsižvelgiant į tai, jog VYKDYTOJO veikla yra ribojama teisės aktais bei turimais veiklos leidimais, VYKDYTOJAS turi teisę atsisakyti priimti UŽSAKOVO perduodamas atliekas jeigu tai pažeistų veiklos leidimų sąlygas.
	3. UŽSAKOVUI pageidaujant, išvežti PA 5-ių darbo dienų laikotarpyje savo transportu, laikantis „Pavojingų krovinių vežimo keliais (ADR)“ taisyklių, šios Sutarties priede Nr. 1 numatytais tarifais.
	4. VYKDYTOJAS atliekų priėmimo įkainius gali keisti, dėl objektyviai kintančių atliekų šalinimo sąnaudų (naftos produktų, dujų, energijos kaina, mokesčiai, bei kitų šalinimo sąnaudas įtakojančių veiksnių), apie tai pranešdamas UŽSAKOVUI toliau Sutartyje nustatyta tvarka.
	5. VYKDYTOJAS pareiškia, kad turi visus teisės aktų nustatyta tvarka išduotus galiojančius leidimus (licencijos Nr. 001168), reikalingus atlikti šioje Sutartyje numatytus įsipareigojimus.
3. UŽSAKOVAS ĮSIPAREIGOJA:
	1. Griežtai vadovautis Atliekų tvarkymo taisyklėmis, aplinkos apsaugos, sanitarijos, darbų saugos ir kitų teisės aktų nustatytais reikalavimais, sandėliuojant ar savo transportu pervežant PA.
	2. Griežtai vadovautis Atliekų tvarkymo taisyklėmis užsiregistruojant ir naudojantis Vieninga gaminių, pakuočių ir atliekų apskaitos informacine sistema (toliau vadinama - **GPAIS**), išskyrus Atliekų tvarkymo taisyklėse numatytas išimtis. PA lydraštis GPAIS sistemoje pildomas Šalių susitarimu nustatyta tvarka.
	3. PA išrūšiuoti, nemaišyti su kitomis atliekomis ir privalomai atskirti rūgštis, šarmus, oksiduojančių medžiagų atliekas bei atliekas, turinčias didelę sprogimo riziką nuo smūgio, trinties, ugnies ar kitų uždegimo šaltinių. Tokių PA pirminę tarą supakuoti atskirose dėžėse, konteineriuose ar ant atskirų padėklų. PA pakuotės privalomai turi būti paženklintos etiketėmis (Atliekų tvarkymo taisyklių 14 priedas, Žin., 2003, Nr. 68-2381 ir toliau aktuali redakcija).
	4. Užtikrinti, jog deginimui skirtų atliekų sraute nebūtų paslėptų didesnių kaip 5 cm dydžio atliekų, medžiagų (pvz. metalinių automobilių dalių, betono, plytų ar kt.) kurios gali padaryti žalą atliekų smulkintuvui ar jo peiliams.
	5. PA vežant savo transportu laikytis „Pavojingų krovinių vežimo keliais (ADR)“ taisyklių.
	6. Ne vėliau kaip prieš 1 dieną, informuoti VYKDYTOJĄ apie PA rūšį, kiekį ir paruošimą išvežimui arba pristatymui savo transportu. Tuo atveju, jeigu vienu metu pristatoma daugiau kaip 10 t. atliekų, UŽSAKOVAS turi gauti VYKDYTOJO išankstinį patvirtinimą apie galimybę priimti nurodytą kiekį atliekų.
	7. Leisti VYKDYTOJUI naudoti UŽSAKOVO logotipą bei kitą nekonfidencialią informaciją, pristatant VYKDYTOJO aptarnaujamus klientus bei teikiamas paslaugas.
4. ATSISKAITYMO UŽ PASLAUGAS TVARKA:
	1. UŽSAKOVAS už suteiktas paslaugas atsiskaito pagal VYKDYTOJO pateiktas **PVM sąskaitas-faktūras per \_\_\_ kalendorinių dienų nuo PVM sąskaitų-faktūrų išrašymo dienos**.
	2. Sąskaitos faktūros UŽSAKOVUI bus pateikiamos el. paštu, originalai nebus siunčiami. Tuo atveju jei UŽSAKOVAS pageidauja sąskaitą gauti kita forma (e-sąskaita, originalią rašytinę sąskaitą) privalo apie raštu informuoti VYKDYTOJĄ. UŽSAKOVAS iki 5 (penktos) einamojo mėnesio kalendorinės dienos negavęs PVM sąskaitos – faktūros el. paštu už praėjusį mėnesį suteiktas paslaugas, privalo nedelsiant apie tai informuoti Atliekų tvarkytoją.
	3. VYKDYTOJAS turi teisę reikalauti UŽSAKOVO išankstinio apmokėjimo, jeigu UŽSAKOVAS yra laiku neatsiskaitęs už VYKDYTOJO suteiktas paslaugas, ar iš viešai prieinamos informacijos matoma rizika tinkamo atsiskaitymo už paslaugas pavedimu.
	4. Įgyvendinant principą „Teršėjas moka“ UŽSAKOVAS yra atsakingas už galutinį atliekų sutvarkymą, tai reiškia, jog UŽSAKOVUI neatsiskaičius už atliekų sutvarkymą Sutartyje numatytomis sąlygomis, Vykdytojas turi teisę, gražinti atliekas UŽSAKOVUI. Tokiu atveju atliekų grąžinimo kaštus privalo padengti sutartį pažeidusi šalis.
5. ŠALIŲ ATSAKOMYBĖ:
	1. UŽSAKOVAS pilnai atsako už pasekmes ir nuostolius, kurie gali susidaryti perdavus PA VYKDYTOJUI, nevykdant reikalavimų išdėstytų 3.3 – 3.4. punktuose.
	2. UŽSAKOVUI atvežus PA, nesilaikant Sutarties 3.1 – 3.5 punktų reikalavimų, VYKDYTOJUI, tai pastebėjus priėmimo metu, VYKDYTOJAS jų nepriima ir neatlygina UŽSAKOVUI susidariusių išlaidų.
	3. UŽSAKOVUI neatsiskaičius laiku, skaičiuojami 0,02 % delspinigiai nuo nesumokėtos sumos už kiekvieną pavėluotą dieną.
	4. Už šios Sutarties įsipareigojimų nevykdymą VYKDYTOJAS ir UŽSAKOVAS atsako pagal galiojančius įstatymus. Nesutarimus ir ginčus, kylančius tarp šalių vykdant šią Sutartį, nagrinėja teismas Lietuvos Respublikos įstatymų nustatyta tvarka.
	5. ŠALYS gali perleisti savo teises ir pareigas trečiajai šaliai, jeigu trečioji šalis, atstovaudama šios Sutarties Šalį, kai jos interesai pažeisti dėl Sutartyje numatytų prievolių nevykdymo, atlieka ikiteisminį skolų, nuostolių išieškojimą arba kreipiasi dėl to į teismą.
	6. Šalys įsipareigoja atlyginti visas šios Sutarties kitos Šalies išlaidas, susijusias su reikalavimu įvykdyti prievoles pagal šią Sutartį, įskaitant išlaidas atsiradusias trečiajai šaliai dėl skolų, nuostolių išieškojimo.
6. FORCE MAJEURE APLINKYBĖS
	1. Esant nenugalimos jėgos (Force Majeure) aplinkybėms, Šalis, nevykdanti ar neįvykdžiusi dėl šių aplinkybių savo įsipareigojimų, numatytų šioje Sutartyje, atleidžiama nuo atsakomybės vadovaujantis LR Vyriausybės nutarimais: 1996 07 15 Nr. 840 ir 1997 03 13 Nr. 222 patvirtintomis teisės normomis (ar joms analogiškomis). Įsipareigojimų nevykdanti Šalis privalo per 3 darbo dienas raštu informuoti kitą Šalį apie susidariusias aplinkybes ir pateikti tai patvirtinančius dokumentus. Nepranešusi apie šias aplinkybes per minėtą terminą, įsipareigojimų nevykdanti šalis atsako bendrais, šioje Sutartyje numatytais, pagrindais.
7. SUTARTIES GALIOJIMO LAIKAS IR KITOS SĄLYGOS
	1. Visas kitas Šalių teises ir pareigas, kylančias iš šios Sutarties, tačiau neaptartas šioje Sutartyje, reglamentuoja Lietuvos Respublikos teritorijoje galiojantys norminiai aktai.
	2. Sutartis įsigalioja nuo Sutarties pasirašymo dienos ir **galioja (1 metus) vienerius metus**, tačiau bet kokiu atveju iki tol, kol Šalys pilnai ir tinkamai įvykdys visus šioje Sutartyje nustatytus savo įsipareigojimus. Sutartis gali būti pratęsiama rašytiniu Šalių susitarimu.
	3. Be atskiro raštiško VYKDYTOJO patvirtinimo Sutartimi negalima remtis, dalyvaujant ir teikiant pasiūlymus viešųjų pirkimų konkursuose. Pažeidus šią nuostatą, VYKDYTOJAS turi teisę nutraukti Sutartį ir informuoti apie tai perkančiąją organizaciją. UŽSAKOVAS pasinaudojęs Sutartimi be VYKDYTOJO sutikimo privalo atlyginti VYKDYTOJO patirtus tiesioginius ir netiesioginius nuostolius.
	4. Sutarties sąlygos negali būti keičiamos per visą Sutarties galiojimo laikotarpį, išskyrus šioje Sutartyje numatytus atvejus. Visi šios Sutarties pakeitimai ir papildymai galioja tik tuo atveju, jei jie įforminti raštu, Šalių pasirašyti ir patvirtinti antspaudais, kaip šios Sutarties priedai.
	5. Sutartis pasirašyta dviem lygiaverčiais egzemplioriais lietuvių kalba ir perduota po vieną kiekvienai iš Sutarties Šalių.
	6. Įsigaliojus šiai Sutarčiai, visi ankstesni šios Sutarties Šalių susitarimai ir įsipareigojimai, kaip nors susiję su šios Sutarties objektu ir dalyku, netenka galios.
	7. Ši Sutartis yra konfidenciali. Atskleisti jos turinį, su ja susijusių dokumentų turinį, ar bet kokią jos vykdymo metu sužinotą apie Sutarties Šalį, jos veiklą, turimą turtą ir kitą informaciją, viena Šalis gali tik gavusi kitos Šalies raštišką sutikimą, išskyrus įstatymų numatyta informacijos teikimą teisėsaugos institucijoms ir asmenims, turintiems pareigą laikytis konfidencialumo reikalavimų (advokatams, auditoriams ir pan.).
	8. Visi pagal šią Sutartį Šalių viena kitai siunčiami pranešimai ir kita korespondencija turi būti išdėstoma raštu ir laikoma tinkamai išsiųsta, jeigu ji yra įteikiama asmeniškai, gavėjui patvirtinant įteikimą atstovo parašu, siunčiama registruotu paštu arba persiunčiama el. pašto adresais, nurodytais Sutartyje.
	9. Jeigu keičiasi vienos kurios nors Šalies buveinės ar padalinių adresai, banko sąskaitų numeriai ar kiti rekvizitai, ta Šalis privalo raštiškai pranešti apie tai kitai Šaliai ne vėliau, kaip per 5 darbo dienas. Šalis neįvykdžiusi šio reikalavimo, negali reikšti pretenzijų ar atsikirtimų, jog kitos Šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba jog ji negavo pranešimų, siųstų pagal tuos rekvizitus.
	10. Jei kuri nors šios Sutarties dalis, nuostata ar sąlyga tampa pilnai ar iš dalies negaliojančia, tai tokios dalies, nuostatos ar sąlygos negaliojimas nedaro visos šios Sutarties ar kitų atskirų šios Sutarties dalių, nuostatų ir sąlygų negaliojančiomis. Tokiu atveju Šalys turi susitarti dėl galios netekusios dalies, nuostatos ar sąlygos pakeitimo kitomis galiojančiomis, kurios turi būti kiek galima labiau panašios savo prasme į negaliojančias.

PRIDEDAMA.

1. Priedas Nr. 1 Atliekų, priimamų tvarkymui, sąrašas ir įkainiai, 3 psl.
2. Priedas Nr. 2 Kontaktų sąrašas 1 psl.

**Priedas Nr. 1**

|  |
| --- |
| **ATLIEKŲ TVARKYMO KAINOS** |
| **Nr.** | **Atliekos pavadinimas** | **Atliekų tipas, supakavimas ir kt.** | **Atliekų sutvarkymo kaina už kg be PVM.** |
| **Pavojingosios atliekos** |
|  | Dažų, dažų šalinimo, lako, klijų, dervų, glaistų ir organinių nehalogenintų tirpiklių atliekos | Įvairaus pobūdžio talpos (IBC tipo talpos, metalinės, plastikinės talpos, kitos sandarios talpos) | 0,75 |
| Senos, dvisienės atliekų talpos (bačkos) | 1,00 |
| Aerozolinės pakuotės | 1,50 |
|  | Spausdintuvų dažų kasetės (toneriai) | Įvairaus pobūdžio talpos (IBC tipo talpos, metalinės, plastikinės talpos, didmaišiai bei kt.) | 0,75 |
|  | Pašluostės, sorbentai, pjuvenos užterštos pavojingomis cheminėmis medžiagomis | Įvairaus pobūdžio talpos (IBC tipo talpos, metalinės, plastikinės talpos, didmaišiai bei kt.) | 0,70 |
|  | Užteršta cheminėmis medžiagomis pakuotė | Popierinė | 0,40 |
| Medinė | 0,40 |
| Plastikinė | 0,75 |
| Metalinė | 0,75 |
| Metalinė (slėginiai indai, aerozoliai) | 1,00 |
| Stiklinė | 1,00 |
|  | Užteršti cheminėmis medžiagomis plastikai | Specialūs supakavimo reikalavimai netaikomi | 0,50 |
|  | Gumos atliekos | Įvairios gumos atliekos be metalinių dalių | 0,40 |
| Guminės žarnos su metaliniais antgaliais ir kordais, movų atliekos | 0,65 |
|  | Mazuto, bitumo, bituminės dangos | Specialūs supakavimo reikalavimai netaikomi | 0,45 |
|  | Medienos ir drožlių plokščių atliekos, užterštos pavojingomis cheminėmis medžiagomis | Medienos atliekos (frakcija iki 30 cm) | 0,25 |
| Medienos atliekos (frakcija daugiau kaip 30 cm) | 0,30 |
| Medienos atliekos su metalinėmis dalimis | 0,40 |
|  | Rūgštys, šarmai ir halogenintos organinės atliekos | Talpos didesnės kaip 20 l. | 2,00 |
| Talpos iki 20 l. | 2,50 |
| Skirtingos cheminės sudėties, mišrios atliekos | 3,00 |
|  | Laboratorinių, netinkamų naudoti cheminių medžiagų atliekos | Talpos didesnės kaip 20 l. | 2,00 |
| Talpos iki 20 l. | 2,50 |
| Skirtingos cheminės sudėties, mišrios atliekos | 3,00 |
|  | Agrochemijos atliekos | Specialūs supakavimo reikalavimai netaikomi | 1,50 |
|  | Netinkama naudoti produkcija (kosmetikos priemonės, automobilių priežiūros priemonės, statybinės priemonės bei kt.) sprogios, degios, itin pavojingos atliekos | Specialūs supakavimo reikalavimai netaikomi | 1,50 |
|  | Šaldymas agento (freono) atliekos |  | 12,00 |
|  | Atliekos turinčios gyvsidabrio | Termometrai bei kiti prietaisai turintys gyvsidabrio. Atlieka privalo būti saugiai supakuota. | 20,00 |
|  | Fotografijos pramonės atliekos | Foto nuotraukos, juostos. | 0,70 |
| Fotografijos cheminės medžiagos (pvz. ryškalai) | 0,70 |
|  | Liuminescencinės, dujošvytės lempos | Specialūs supakavimo reikalavimai netaikomi | 1,30 |
|  | Elektros ir elektroninės įrangos atliekos | Smulki elektronikos įranga (kompiuterinė įranga, spausdintuvai, telefonai ir kt.) | 0,20 |
| Stambūs elektronikos įrenginiai (šaldytuvai, viryklės, treniruokliai ir kt.) | 0,40 |
|  | Elektr. kondensatorių, transformatorių atliekos | Neužteršti PCB alyva | 1,20 |
| Užterštos PCB alyva | 4,50 |
|  | Naudoti galvaniniai elementai, nikelio – kadmio akumuliatoriai, šarminės baterijos | Nepažeistos struktūros elementai, akumuliatoriai bei baterijos | 2,00 |
|  | Naudoti švino akumuliatoriai | Specialūs supakavimo reikalavimai netaikomi | 0,00 |
|  | Galvaninio šlamo atliekos | Būtina atlikti laboratorinius tyrimus | 1,20 |
|  | Pelenai, šlakai, garo katilų dulkės ir dujų valymo kietosios atliekos | Būtina atlikti laboratorinius tyrimus | 0,60 |
|  | Metalų apdorojimo dulkės, nuošlifos ir šlifavimo medžiagų atliekos | Būtina atlikti laboratorinius tyrimus | 0,60 |
|  | Cheminėmis medžiagomis užterštas gruntas | Kurio nereikia stabilizuoti. Būtina atlikti laboratorinius tyrimus. | 0,25 |
| Kurį reikia stabilizuoti. Būtina atlikti laboratorinius tyrimus | 0,60 |
|  | Naudoti automobilių kuro, tepalo, oro filtrai | Atskirti oro, kuro, tepalo filtrai | 0,30 |
| Sumaišyti filtrai | 0,60 |
|  | Naudoti automobilių amortizatoriai | Specialūs supakavimo reikalavimai netaikomi | 0,20 |
|  | Naudota alyva  | Vandens kiekis iki 5 proc. Talpos didesnės kaip 50 l. | 0,20 |
| Vandens kiekis iki 5 proc. Talpos mažesnės kaip 50 l. | 0,40 |
| Daugiau kaip 5 proc. vandens ar kitų priemaišų | 0,60 |
|  | Naudotos alyvos užterštos PCB ir jų tara | Specialūs supakavimo reikalavimai netaikomi | 4,00 |
|  | Kietų ir tirštų tepalų atliekos (solidolas) | Sandarios uždaros talpos | 0,40 |
| Senos, dvisienės atliekų talpos (bačkos) | 0,45 |
|  | Skystojo kuro ir jo mišinių atliekos | Vandens kiekis iki 5 proc. Talpos didesnės kaip 50 l. | 0,20 |
| Vandens kiekis iki 5 proc. mažesnės kaip 50 l. | 0,40 |
| Nedegus mišinys, kuras su vandeniu ar kitomis priemaišomis | 0,60 |
|  | Naudoti stabdžių ir aušinimo skysčiai, emulsijos. | Įvairaus pobūdžio talpos (IBC tipo talpos, metalinės, plastikinės talpos, kitos sandarios talpos) | 0,60 |
|  | Naftos produktų/vandens separatorių dumblas | Specialūs supakavimo reikalavimai netaikomi | 0,60 |
|  | Asbesto, jo turinčių ir kitų izoliacinių medžiagų atliekos | Asbesto atliekos (šiferio lakštai) | 0,20 |
| Izoliacinės medžiagos turinčios asbesto | 0,25 |
|  | Aštrūs daiktai (adatos) | Sandarioje taroje apsaugančioje nuo įsidūrimo | 1,00 |
|  | Vaistų atliekos | Specialūs supakavimo reikalavimai netaikomi | 1,00 |
| **Nepavojingosios atliekos** |
|  | Absorbentai, filtrų medžiagos, pašluostės ir apsauginiai drabužiai, nenurodyti 15 02 02 | Įvairaus pobūdžio talpos (IBC tipo talpos, metalinės, plastikinės talpos, didmaišiai bei kt.) | 0,30 |
|  | Gamybinės plastiko atliekos  | Specialūs supakavimo reikalavimai netaikomi | 0,30 |
|  | Automobilinis plastikas  | Specialūs supakavimo reikalavimai netaikomi | 0,30 |
|  | Medienos atliekos | Specialūs supakavimo reikalavimai netaikomi | 0,25 |
|  | Stambiagabaritės atliekos | Specialūs supakavimo reikalavimai netaikomi | 0,30 |
|  | Netinkama naudoti produkcija (kosmetikos priemonės, automobilių priežiūros priemonės, statybinės priemonės bei kt.)(nepavojingosios atliekos) | Specialūs supakavimo reikalavimai netaikomi | 0,85 |
|  | Mišrios statybinės atliekos | Specialūs supakavimo reikalavimai netaikomi | 0,25 |
|  | Naudotos padangos | Iki 118 cm skersmens | 0,25 |
| Didesnės kaip 118 cm skersmens | 0,30 |
| Mišrios | 0,30 |
| Padangos su ratlankiu | 10,00 už vnt. |
| **Transportavimo paslaugos** |
|  | Atliekų transportavimas elektromobiliu Vilniaus, Klaipėdos, Šiaulių regionuose (atvažiavimas) | **Elektromobilis** (transportavimas be CO2) krovinys iki 200 kg  | 30,00 eur be PVM už 1 (vieną) atvažiavimą |
|  | Atliekų transportavimas Vilniaus, Šiaulių, Klaipėdos ir Alytaus regionuose (atvažiavimas)  | **Mikroautobusas**iki 3,5 t keliamoji galia | 40,00 eur be PVM už 1 (vieną) atvažiavimą |
|  | Atliekų transportavimas Vilniaus, Šiaulių, Klaipėdos ir Alytaus regionuose (atvažiavimas)  | **Sunkvežimis** daugiau kaip 3,5 t keliamoji galia | 80,00 eur be PVM už 1 (vieną) atvažiavimą |
|  | Atliekų transportavimas už miesto ribų | Įvairi technika | 1,50 eur be PVM už km |
| **Kitos paslaugos** |
|  | Laboratoriniai atliekų tyrimai | Tyrimai atliekami atliekoms, kurias ketinama tvarkyti Bendrovės pajėgumuose | 0,00  |
|  | Laboratoriniai atliekų tyrimai | Tyrimai atliekami atliekoms, kurias ketinama tvarkyti ne Bendrovės pajėgumuose | 50,00 eur be PVM už vnt. |
|  | Tara atliekoms (plastikinės, metalinės talpos, IBC tipo konteineriai) | Atsižvelgiant į taros tipą, tūrį, į tai ar tara yra nauja ir kt. | 0,00 – 50,00 eur be PVM už vnt. |
|  | Didmaišis atliekoms  | Skirti atliekų pakavimui, laikymui bei transportavimui | 4,00 eur be PVM už vnt. |
|  | Atliekų krovos, pakavimo darbai  | Tiekėjui pageidaujant atliekami papildomi atliekų krovos, pakavimo darbai  | 50,00 eur be PVM už 1 val.  |
|  | Atliekų rūšiavimas  | Tais atvejais, kai atliekų turėtojas perduoda tvarkymui sumaišytas skirtingo pobūdžio atliekas  | 0,50 eur be PVM už kg |
|  | GPAIS administravimo paslauga | Dėl GPAIS administravimo paslaugos sudaroma atskira sutartis. Užsakovas pageidaudamas šių paslaugų informuoja Vykdytoją.  | 30,00 eur be PVM už mėn.  |
|  | Atliekų priėmimo dokumentų pildymo mokestis | Taikoma tuo atveju, kai už pristatytų atliekų tvarkymą išrašomos sąskaitos suma neviršija 10,00 eur be PVM, | 7,00 eur be PVM už vnt. |

Pastabos:

1. Atliekos yra sveriamos su pakuote, pakuotės svoris yra įskaičiuojamas į atliekų tvarkymo kainą.
2. Priklausomai nuo atliekų kiekių, pobūdžio, jų charakteristikų, susidarymo vietos, surinkimo periodiškumo, transportavimo įkainis (44 – 47 eil.) gali būti derinamas atskirai, šalių susitarimu.
3. Nenurodytos lentelėje atliekos gali būti priimamos, taikant šalių suderintą įkainį.
4. Atliekų įkainiai gali kisti, dėl atliekų sutvarkymo kaštų didėjimo (atliekų taršos mokestis, atliekų šalinimo mokesčio didėjimas ir kt.).
5. 54 eilutėje nurodytų paslaugų įkainis gali būti derinamas šalių sutarimu sudarant GPAIS administravimo sutartį, atsižvelgiant į teikiamų paslaugų poreikį ir apimtį.
6. 55 eilutėje nurodytas įkainis gali būti netaikomas, kai pristatomos atliekos, kurios surenkamos nemokamai.

**Priedas Nr. 2**

|  |
| --- |
| **KONTAKTAI** |
| **Aikštelė** | **Juridinio asmens kodas:** | **Adresas:** | **Kontaktinis asmuo** |
| **Vilnius atliekų aikštelė** | **244670310** | Kuro g. 15, LT-02300 Vilnius | Vilniaus aikštelės vadovasRafalas Karanevskis(0 5) 2040126+ 370 687 73088 r.karanevskis@toksika.lt |
| **Klaipėdos atliekų aikštelė** | Ketvergių g. 11, Dumpių k., Dovilų sen., LT-95398 Klaipėdos r. sav. | Klaipėdos aikštelės vadovė, Ieva Piktožė(0 46) 241027+370 618 87133i.piktoze@toksika.lt |
| **Šiaulių atliekų aikštelė** | Jurgeliškių k. 10, Šiaulių kaimiškoji sen., LT-76103 Šiaulių r. sav. | Šiaulių aikštelės vadovasDonatas Riškus(0 41) 559056+370 611 23634d.riškus@toksika.lt |
| **Alytaus atliekų aikštelė** | Karjero g. 2B, Takniškių k., LT-62188, Alytaus r. sav. | Alytaus aikštelės vadovėRimutė Rutkauskienė(0 315) 50029+370 615 71698r.rutkauskiene@toksika.lt |

|  |  |
| --- | --- |
| **vykdytojas** | **užsakovas** |
| UAB „Toksika“ | Įmonės pavadinimas |
| Įm. kodas: 244670310 | Įm. kodas:  |
| PVM kodas: LT446703113 | PVM kodas:  |
| Kuro g. 15, LT-02300, Vilnius | Adresas |
| Tel.: (0 5) 2505302, (0 5) 2040126 | Tel.:  |
| El. paštas: vilnius@toksika.lt  | El. paštas:  |
| A.s. LT907300010002397925 |
| Swedbank AB, banko kodas 73000 |
|  |  |
| Sutartį parengė UAB „Toksika“: Pareigos Vardas pavardė el. paštas |  |